Anthony Weiner
Anthony David Weiner (4. septembar 1964 - ) je američki demokratski političar koji je od 1999. do 2011. zastupao 9. izborni okrug države New York u Kongresu, a koje je mjesto napustio nakon seks-skandala.

Weiner je političku karijeru započeo kao pripravnik uticajnog kongresnika Chucka Schumera koji će postati njegov mentor. Godine 1992. je izabran za gradskog vijećnika u rodnom New Yorku, a 1998. je, nakon što se Schumer uspješno izborio za mjesto senatora glatko preuzeo njegov dotadašnji izborni okrug. Weiner je sa vremenom postao jedan od najperspektivnijih kongresnika, usprkos toga što 2005. nije uspio izboriti demokratsku nominaciju za njjujorškog gradonačelnika. Godine 2010. se oženio za Humu Abedin, uticajnu pomoćnicu Hillary Clinton sa kojom ima sina.

Za vrijeme suprugine trudnoće 2011. se otkrilo kako je preko Twittera slao neprimjerene poruke i fotografije drugim ženama. Skandal, koji je postao utoliko većim zbog Weinerove reputacije feminista i borca protiv zlostavljanja žena, ga je primorao da podnese ostavku. Godine 2013. je njegov drugi pokušaj osvajanja demokratske nominacije za njujorškog gradonačelnika propao nakon otkrića novih neprimjerenih poruka poslanih drugim ženama.

Vanjske veze

 
 Anthony Weiner, U.S. Representative at biography.com 
 Live from New York, It's Anthony Weiner. Daphna Berman, Moment Magazine, May/June 2011
 Video of Weiner's June 6, 2011 Press conference (CBS News), with transcript (New York Post), June 6, 2011
 Anthony Weiner on YouTube

Američki političari